1 Эмди чалуларга тайган курсак керегинде. Ончобыста билимбар деп билерис. Jе билим кижини jакшыркадат, сÿÿш — тыҥыдат.2 Нени де билерим деп сананып турган кижи билер учурлузынбилбей jат. 3 Кудайды сÿÿп турган кижи Кудайды билип алган.4 Анайдарда, чалуларга тайган курсак керегинде. Чалу телекейдене де эмес деп, бир Кудайдаҥ башка, öскö кудай jок деп билерис.5 Теҥериде беди, jерде беди, кудайлар деп адалганы бар. Андыйкудайлар кöп, бийлер де кöп. 6 Jе бисте бир Ада Кудай. Ол ончозыныҥ Jайаачызы, Ого болуп jÿрÿп jадыбыс. Бисте бир Кайракан — Иисус Христос. Ончозы Ол ажыра jайалган, Ол ажыра jÿрÿп jадыбыс.7 Jе андый билим ончо улуста эмес. Кезик улус бу jууктарга jетире чалуларга бажырып, бого темигип калган учун тайган курсакты jигенде, ол чалуларга учурлалган деп сананып jадылар.Олордыҥ санаазы чын шÿÿр аргазы jок болуп, быjартыдым депбодоп jадылар. 8 Курсак бисти Кудайга jууктатпай jат. Ажанбайтурган болзобыс, нени де jылыйтпайдыс, ажанып турган болзобыс, кирелте албайдыс.9 Jе чеберленигер, бу jайымыгар чине jокторго буудак болбозын. 10 Сен, андый билимдÿ бойыҥ, кара jаҥдулардыҥ öргööзинде ажанып отурган болдыҥ. Сени чине jок кижи кöрÿп ийеле,бойыныҥ санаазыла чалуларга тайган курсакты jиирге тартылбаспа? 11 Сениҥ билимиҥнеҥ чине jок карындажыҥ öлöр. Христосбу карындажыҥ ок учун öлгöн ине. 12 Анайып карындаштарыгарга удура кинчек эдип, олордыҥ чине jок санаазын шыркалап,Христоско удура кинчек эдип jадыгар. 13 Оныҥ учун, курсак карындажымды бÿдÿрилтип турган болзо, оны бÿдÿрилтпеске, ÿргÿлjиге эт jибезим.